ཨ་ཕས་ང་ལ་མི་རོ་རྩེ་སྒྲུང་ཉོས་ཡོང་བའི་ཕྱི་དྲོ་དེ་ནི་ཉི་འོད་ཧ་ཅང་གསལ་ཞིང་ཁོར་ཡུག་རྣམ་པར་བཀྲ་ལ་ངའི་སེམས་ཀྱང་ཤིན་ཏུ་སྐྱིད་པའི་ཕྱི་དྲོ་ཞིག་ཡིན།ཉིན་དེར་ཨ་ཕ་ལྷོ་ཕྱོགས་ཀྱི་རི་བོའི་ཕ་རོལ་ཏུ་ཕྱིན་ནས་ཕྱིར་ཐོན་པ་ཡིན་ལ་ཕྱི་དྲོ་ང་རང་ནོར་རྫི་ནས་ཕྱིར་ཡུལ་དུ་ཐོན་དུས་ཁྱིམ་ནང་ཡོངས་རྫོགས་བཀྲག་མདངས་ཀྱིས་ཁེངས་འདུག་ལ་ཨ་ཕ་དང་མ་ཡར་གཉིས་ཀྱི་གདོང་ལའང་ནམ་རྒྱུན་དང་མི་འདྲ་བའི་མཚར་སྡུག་ལྡན་པའི་འཛུམ་མདངས་ཀྱིས་ཁེངས་འདུགལྷག་པར་དུ་ཨ་ཕས་མི་རོ་རྩེ་སྒྲུང་གི་དཔེ་ཆ་དེ་རུམ་ནས་བླངས་ཏེ་ང་ལ་སྟེར་བའི་དུས་ཀྱི་རྣམ་པ་དེ་ངས་ཇི་སྲིད་བར་དུ་བརྗེད་མི་སྲིདངས་དཔེ་ཆ་དེ་ཁ་ཕྱེ་ནས་ཕར་སློག་ཚུར་སློག་བྱས་པ་ན་ནང་དུ་རི་མོ་སྣ་ཚོགས་ཤིག་འདུག་པར་མ་ཟད་དཔེ་ཆ་ལས་འཐུལ་འོངས་པའི་དྲི་མ་ཞིམ་པོ་ཞིག་ཀྱང་སྣ་ལམ་དུ་མནམས་པར་བྱེདངས་དཔེ་ཆ་དེ་ལག་པས་ཕུར་ཕུར་བྱེད་བཞིན་མ་ཡར་གྱི་བཞིན་ལ་ལྟ་ཙམ་བྱས་པ་ནམ་ཡར་གྱི་གདོང་ལ་སྔར་བཞིན་འཕགས་མ་ལྟ་བུའི་འཛུམ་མདངས་ཤིག་ལངས་འདུག་ལ་འཛུམ་དེའི་ཁྲོད་དུ་ངའི་རེ་བ་མཐའ་དག་བསྒྲུབ་རྒྱུ་དེ་ཁོ་མོས་ཚེ་འདིར་ངེས་པར་དུ་བསྒྲུབ་འོས་པའི་བྱ་བ་དང་རེ་སྨོན་ཡིན་པའི་བྱམས་སེམས་དང་བརྩེ་དུང་གིས་ཁེངས་འདུགངས་སེམས་གཏིང་ནས་ཨ་ཕ་ལ་བཀའ་དྲིན་ཆེ་ཞུ་འདོད་པར་མ་ཟད་ཞེ་ཐག་པ་ནས་མ་ཡར་ལ་བཀའ་དྲིན་ཆེ་ཞུ་འདོད་ལ་རང་ཉིད་ལ་འདི་ལྟ་བུའི་ཨ་ཕ་དང་མ་ཡར་ཞིག་ཡོད་པ་ནི་རང་ཉིད་ཀྱི་གཟི་བརྗིད་དང་ང་རྒྱལ་ཞིག་ཀྱང་ཡིན་པར་བསམས་བྱུང་།